Borough Sutton
<s>Sutton službeno engleski London Borough of Sutton je jedan od 19 borougha Vanjskog Londona (Outer London) metropolitanske grofovije Greater London u kom živi 200,145 stanovnika.</s>

<s>Geografske karakteristike</s>

<s>Sutton leži na južnom rubu londonske metropole, sa juga i zapada graniči sa Grofovijom Surrey, sa istoka sa Boroughom Croydon i sa sjevera sa boroughzima Kingston upon Thames i Merton.</s>

<s>U okviru njegovih granica leže kvartovi, nekadašnja naselja(od sjevera prema jugu); Hackbridge, Worcester Park (djelomično), Cheam Common, Waddon (djelomično), Sutton, Carshalton, Beddington, Lower Cheam, Cheam (djelomično), Wallington, Belmont (djelomično), Little Woodcote i Woodmansterne (djelomično).</s>

<s>Historija</s>

<s>Današnji borough - Sutton osnovan je 1965. spajanjem dotadašnjih borougha; Sutton and Cheam, Beddington i Wallington i distrikta Carshalton, koji su nekad pripadali historijskoj Grofoviji Surrey.</s>

<s>Ime današnjeg kvarta - Cheam dokumentirano je 967. kao Cegham, a 1086. u Domesday Booku kao Ceiham.</s><s>U toj knjizi je naveden i Sutton kao Sudtone, što je značilo Južno selo i kvart Wallington kao - Waletone, a to je zmačilo Britsko selo.</s><s>Ime kvarta Carshalton, navedeno je u Domesday Booku kao Aultone, a 1235. već kao Cresaulton.</s>

<s>Sredinom 18. vijeka kroz taj kraj prolazila je cesta iz Londona za Brighton, a početkom 19. vijeka konjski tramvaj.</s><s>Broj stanovnika borougha naglo je porastao kad je izgrađena prigradska željeznica, tako da je između dva rata već narastao u respektabilno stambeno predgrađe.</s>

<s>Sredinom 1960-ih podignuto je veliko stambeno naselje Roundshaw, na terenu nekadašnjeg aerodroma Croydon u kvartu Beddington.</s>

<s>Današnji Sutton je pretežno rezidencijalno naselje, uz nešto malo lake industrije i puno servisa.</s>

<s>Znamenitosti</s>

<s>Od historijskih građevina to je Whitehall građen u fahverku početkom 16. vijeka u Cheamu.</s><s>Vrijedi spomenuti crkvu u Beddingtonu iz 14. vijeka i crkvu sv. Svetih iz Carshaltona koja je podignuta u 12. vijeku, ali je kopletno restaurirana 1893.</s><s>Od zelenih površina i parkova najveći su; Nonsuch (u Cheamu), Rosehill i Beddington.</s>

<s>Pobratimski gradovi</s>

<s>Gagny, Francuska
 Gladsaxe, Danska
 Minden, Njemačka
 Charlottenburg-Wilmersdorf, Njemačka</s>

<s>Izvori</s>

<s>Vanjske veze</s>

<s>London Borough of Sutton</s>

<s>Administrativna podjela Engleske
London
Greater London</s>

